Black and White Dreams

Black and White Dreams je druhý štúdiový album slovenského artrockového speváka a skladateľa Ivana Csudaia z roku 1993. Ide o jeho poslednú nahrávku, ktorá bola vydaná v čase, keď bol zároveň členom alternatívnej skupiny Sleepy Motion.

V hodnotení albumov českého hudobného časopisu Rock & Pop z augusta 1993 obsadil Black and White Dreams prvé miesto.LP desky – hvězdičky. In: Rock & Pop, 1993, č. 8., s. 29, [cit. 2017-11-24]. Dostupné online Slovenský politicko-spoločenský časopis Týždeň označil v roku 2014 Csudaiov dizajn predmetného albumu z grafického hľadiska za reprezentatívny.BÁLIK, Peter: Hudba a jej obal. Týždeň, 4. 5. 2014, [cit. 2018-01-25]. Dostupné online Buklet obsahuje texty k skladbám, text každej piesne je doplnený Csudaiovými abstraktnými kresbami.

Album vyšiel s podporou neziskovej organizácie KulturKontakt, iniciatívy rakúskeho Ministerstva pre školstvo a umenie (BMUK).

Album v roku 2019 vyšiel bez obsahových zmien v CD-reedícii na značke Divyd. Titul albumu je na prednom obale aj v označení rovnomennej skladby uvedený s použitím ampersandu ako Black & White Dreams. Mierne modifikovaná je aj výtvarná stránka. Buklet má zachované texty a obsahuje úvodnú esej od českého publicistu Josefa Rauvolfa.

Reedícia bola zrealizovaná súbežne s opätovným vydaním Csudaiovho debutového albumu 9 Easy Pieces and Other Songs tou istou značkou v počte 500 kusov každý, pričom išlo o vôbec prvé reedície jeho hudobných diel. Udalosť sprevádzali propagačné plagáty so sloganom „Reedícia kultových albumov“. Csudai obe reedície prezentoval v spoločnosti estetika Petra Michaloviča na letnom hudobnom festivale Hevhetia ShowCase 2020 v Košiciach.Kamdomesta.sk: Hevhetia ShowCase 2020, [cit. 2020-12-12]. Dostupné onlineK13.sk: Hevhetia ShowCase: Ivan Csudai – prezentácia reedície kultových albumov, [cit. 2020-12-12]. Dostupné online 

 Zoznam skladieb 
 „Untitled“ – 2:23
 „Open Eyes“ – 4:12
 „Sorrow“ – 3:31
 „The Man-Created God“ – 3:08
 „Skyful of Wishes“ – 1:00
 „Birds of Beauty“ – 2:56
 „Grab Me“ – 1:48
 „When My Days Go to Sleep“ – 3:41
 „Black and White Dreams“ – 3:51
 „99“ – 6:11
 „Still“ – 3:25

 Skladba č. 1 je inštrumentálna kompozícia
 Skladby č. 10, 11 voľne prechádzajú do seba
 Na konci skladby č. 11 sa opakujú úvodné tóny skladby č. 1

 Autorstvo 
Hudba:
 Ivan Csudai (2 – 11)
 Ivan Csudai, Martin Burlas (1)
Texty:
 Ivan Csudai (2 – 6, 8 – 11)
 Mária Polláková (7)

 Zostava 
 Ivan Csudai – spev, gitara, syntetizátor, fúkacia harmonika
 Martin Burlas – syntetizátor, sampler, basová gitara

 Hosťujúci hráči 
 Daniel Baláž – bicí nástroj, sampler
 Lucia Piussiová – sprievodný vokál, flauta

 Výroba 
 Nahrávka: Česko-slovenský rozhlas, Bratislava
 Hudobná réžia: Ivan Csudai, Martin Burlas
 Zvuková réžia: Juraj Štubniak
 Návrh obalu a dizajn: Ivan Csudai
 Vydavateľstvo: Tlis / Zoon Records, Divyd (reedícia 2019)
 Katalógové číslo: TLIS 009 CD (CD), DI1-027-2 (CD 2019)

 Pozri aj 
 Zoznam piesní Ivana Csudaia

 Referencie 

 Externé odkazy 
 Predný obal
 Recenzia albumu na Zoonrecords.com
 Recenzia albumu na Zoonrecords.com
 Recenzia albumu na Zoonrecords.com
 The Man-Created God – zvuková ukážka na Youtube.com

Kategória:Albumy Ivana Csudaia
Kategória:Hudobné albumy z 1993